กูปารี (ประเทศโครเอเชีย)

กูปารี (โครเอเชีย: Kupari) เป็นหมู่บ้านในประเทศโครเอเชีย ตั้งอยู่ทางตะวันออกเฉียงใต้ของดูบรอฟนีก และเป็นส่วนหนึ่งของเขตชูปาดูบรอวัซกา หมู่บ้านมีเส้นทางติดต่อเข้ากับทางด่วนสายเดแปด ข้อมูลจากสำมะโนปี 2021 ประชากรในกูปารีอยู่ที่ 950 คน

กูปารีเป็นที่ตั้งของศูนย์การท่องเที่ยวกูปารี (Kupari Tourist Complex) ซึ่งเป็นรีสอร์ตพักร้อนของกองทัพที่ถูกทิ้งร้างไปแล้วKupari Tourist Complex Croatian Ministry of Tourism (MINT)  นักธุรกิจชาวเช็กเกียสองคนซื้อที่เดินในกูปารีหลังสงครามโลกครั้งที่หนึ่ง ในเวลานั้นมีเพียงโรงงานผลิตอิฐตั้งอยู่ ต่อมาในปี 1921 นักธุรกิจชาวเช็กเกียร่วมกับรัฐบาลก่อตั้งกรันด์โฮเต็ลกูปารี (Grandhotel Kupari) เป็นรีสอร์ตและสปาขนาด 166 ห้อง 340 เตียง สร้างแล้วเสร็จในปี 1923 ในยุคสมัยรุ่งเรืองสุดของโรงแรม ที่นี่ถือเป็นโรงแรมที่หรูหราที่สุดในแถบดัลมาเชียใต้ และยังเป็นจุดเริ่มต้นของการวางแผนพัฒนาสู่การเป็น "รีเวียราสลาฟ" (Slavic Riviera) ต่อมา หลังสงครามโลกครั้งที่สอง กองทัพยูโกสลาเวียเข้ายึดครองรีสอร์ตและแปรสภาพเป็นศูนย์พักฟื้น จากนั้นมีการสร้างอาคารเพิ่มเติม ซึ่งรวมทั้งวิลลาเดี่ยวสำหรับผู้นำยูโกสลาเวีย โยซีป บรอซ ตีโต โดยเฉพาะ รวมถึงมีการสร้างโรงแรมรวมเก้าหลัง ความจุจำนวนแขกที่สามารถรับได้ในอ่าวนี้เพิ่มสูงขึ้นไปถึง 4,500 คน อย่างไรก็ตาม ระหว่างสงครามเอกราชโครเอเชีย พื้นที่นี้ได้รับความเสียหายอย่างหนัก และถูกทิ้งร้างในสภาพที่เสียหายนับจากนั้น

ในเดือนมีนาคม 2024 ยูทูเบอร์และนักธุรกิจ มิสเตอร์บีสต์ (เจมส์ "จิมมี" ดอนัลด์สัน) ปล่อยวิดีโอบนช่องยูทูบของเขาในชื่อ "เอาชีวิตรอด 7 วันในเมืองร้าง" (I Survived 7 Days In An Abandoned City) ที่เขา ทีมงาน และมาร์ก โรเบอร์ ใช้ชีวิตเจ็ดวันในกูปารี โดยใช้เวลาส่วนใหญ่อยู่ในอาคารของโรงแรมร้าง โฮเต็ลกอรีซีนา (Hotel Goricina)

 อ้างอิง 

หมวดหมู่:เมืองในประเทศโครเอเชีย